ประกาศองค์การสุรา กรมสรรพสามิตประกาศองค์การสุรากรมสรรพสามิตเรื่องโครงสร้างและการจัดองค์กร อำนาจหน้าที่ วิธีการดำเนินการและสถานที่ติดต่อเพื่อขอรับข้อมูลข่าวสารองค์การสุราฯพ.ศ. ๒๕๕๘[๑] โดยที่เป็นการสมควรปรับปรุงโครงสร้างองค์การสุราฯว่าด้วยการแบ่งส่วนงานและกำหนดอำนาจหน้าที่ความรับผิดชอบของหน่วยงานต่าง ๆในองค์การสุราฯ ใหม่เพื่อให้เหมาะสมสอดคล้องกับภารกิจในปัจจุบันให้มีประสิทธิภาพยิ่งขึ้นและประชาชนสามารถรับทราบข้อมูลข่าวสารได้ถูกต้องตามความเป็นจริงเพื่อให้เป็นไปตามความในมาตรา ๗ (๑) (๒) และ (๓)แห่งพระราชบัญญัติข้อมูลข่าวสารของราชการ พ.ศ. ๒๕๔๐ จึงให้ยกเลิกประกาศองค์การสุรากรมสรรพสามิต เรื่อง โครงสร้างและการจัดองค์กร อำนาจหน้าที่ วิธีการดำเนินการและสถานที่ติดต่อเพื่อขอรับข้อมูลข่าวสารขององค์การสุราฯ ลงวันที่ ๔ กุมภาพันธ์๒๕๔๒ และประกาศโครงสร้างและการจัดองค์กร อำนาจหน้าที่ วิธีการดำเนินการและสถานที่ติดต่อเพื่อขอรับข้อมูลข่าวสารขององค์การสุราฯ ไว้ ดังนี้ข้อ ๑ องค์การสุรากรมสรรพสามิต ได้จัดตั้งขึ้นตามคำสั่งกระทรวงการคลังที่ ๒๔๓๖๗/๒๕๐๖ ลงวันที่ ๒๕กันยายน ๒๕๐๖ ให้จัดตั้งองค์การสุรา กรมสรรพสามิต กระทรวงการคลัง เป็นรัฐวิสาหกิจ (ประเภท๒ ไม่เป็นนิติบุคคล) มีคณะกรรมการบริหารกิจการองค์การสุรามีหน้าที่ดูแลทั่วไปซึ่งกิจการขององค์การสุราฯ กำหนดนโยบาย และวินัยของพนักงานสุราโดยมีรัฐมนตรีว่าการกระทรวงการคลังเป็นผู้มีอำนาจควบคุมกิจการทั่วไปขององค์การสุราฯและมีอำนาจแต่งตั้งถอดถอนและกำหนดอัตราเงินเดือนของผู้อำนวยการข้อ ๒ วัตถุประสงค์ขององค์การสุราฯ๒.๑ จัดตั้งโรงงานผลิตแอลกอฮอล์ผลิตภัณฑ์สุราและผลิตภัณฑ์จากวัตถุพลอยได้ที่ได้จากการผลิตแอลกอฮอล์หรือผลิตภัณฑ์อันเป็นอุปกรณ์แก่การผลิตสุราและแอลกอฮอล์ เพื่อหารายได้ให้แก่รัฐ๒.๒ ประกอบธุรกิจเกี่ยวกับ หรือต่อเนื่องกับการผลิตตามข้อ ๒.๑ข้อ ๓ หน้าที่หลักขององค์การสุราฯเพื่อดำเนินการตามนโยบายและนำรายได้ส่งรัฐ โดยการผลิตและจำหน่ายผลิตภัณฑ์ ๒ ประเภทได้แก่ แอลกอฮอล์บริสุทธิ์และแอลกอฮอล์แปลงสภาพเพื่อใช้ทางการแพทย์และอุตสาหกรรมทั้งภาครัฐและเอกชน ซึ่งได้รับอนุญาตให้ซื้อจากกรมสรรพสามิตข้อ ๔ องค์การสุราฯมีโครงสร้างและการจัดองค์กรภายใน โดยมีคณะกรรมการบริหารกิจการองค์การสุราประกอบด้วย๔.๑ อธิบดีกรมสรรพสามิต หรือที่ปรึกษาหรือรองอธิบดีที่ได้รับมอบหมายจากอธิบดีกรมสรรพสามิต เป็นประธานกรรมการ ที่ปรึกษาหรือรองอธิบดีที่ได้รับมอบหมายจากอธิบดีกรมสรรพสามิตจำนวนสองคนเป็นรองประธานกรรมการ ผู้อำนวยการ เป็นกรรมการและเลขานุการโดยตำแหน่ง๔.๒ กรรมการอื่นอีกจำนวนไม่น้อยกว่าสามคนแต่เมื่อรวมกรรมการทั้งคณะหมดแล้ว ต้องมีจำนวนไม่เกินสิบเอ็ดคนซึ่งในกรรมการอื่นนี้ให้มีผู้แทนกระทรวงการคลังเป็นกรรมการร่วมด้วยหนึ่งคนข้อ ๕ องค์การสุราฯดำเนินการบริหารโดยผู้อำนวยการองค์การสุราภายใต้การกำกับดูแลของคณะกรรมการบริหารกิจการองค์การสุราโดยมีการแบ่งโครงสร้างภายในองค์กรเพื่อให้สอดคล้องกับความเป็นจริงในการปฏิบัติงานปัจจุบันประกอบด้วย รองผู้อำนวยการ ๒ รอง หัวหน้าฝ่าย ๓ ฝ่าย หัวหน้ากอง ๗ กอง หัวหน้าแผนก๑๙ แผนก๕.๑ ฝ่ายตรวจสอบภายใน มีหน้าที่วางแผนตรวจสอบและประเมินระบบการควบคุมภายในกระบวนการกำกับดูแลที่ดีและกระบวนการบริหารงานความเสี่ยงของหน่วยงาน๕.๒ กองนโยบายและแผน มีหน้าที่กำหนดนโยบายและทิศทางในการวางแผนการดำเนินงานของผู้ใต้บังคับบัญชา กำกับดูแล สั่งการ มอบหมาย ติดตาม เร่งรัดและสนับสนุน ให้หน่วยงานสามารถดำเนินงานตามแผนและนโยบายขององค์กร๕.๓ เลขานุการมีหน้าที่ร่างหนังสือโต้ตอบของผู้บริหารตามที่ได้รับมอบหมาย จัดทำวาระการประชุมจดบันทึกการประชุมและจัดทำรายงานการประชุม๕.๔ รองผู้อำนวยการฝ่ายบริหารมีหน้าที่ให้นโยบายและทิศทางในการวางแผนงานของฝ่ายบริหาร กองกลาง กองคลังกองการตลาดและจำหน่าย กำกับ ดูแล สั่งการ มอบหมาย ติดตามเร่งรัดประเมินผลและสนับสนุนให้หน่วยงานในสังกัดสามารถดำเนินงานตามแผนและนโยบายขององค์กร๕.๔.๑ ฝ่ายบริหารมีหน้าที่ให้นโยบายและทิศทางในการวางแผนงานของหน่วยงานภายใต้บังคับบัญชาของฝ่ายบริหารโดยแบ่งส่วนงานออกเป็น ดังนี้๕.๔.๑.๑ กองกลาง มีหน้าที่ควบคุม กำกับ ดูแล ติดตามแผนการดำเนินงานของแผนกบริหารงานบุคคล แผนกบริหารงานทั่วไป แผนกยานพาหนะ แผนกสารสนเทศแผนกกฎหมาย ให้บรรลุตามเป้าหมาย๕.๔.๑.๒ กองคลัง มีหน้าที่ควบคุม กำกับ ดูแล ติดตามแผนการดำเนินงานของแผนกบัญชีและงบประมาณ แผนกการเงิน แผนกพัสดุแผนกคลังพัสดุและอาคารสถานที่ให้บรรลุตามเป้าหมาย๕.๔.๑.๓ กองการตลาดและจำหน่าย มีหน้าที่ควบคุม กำกับ ดูแลติดตามแผนการดำเนินงานของแผนกการตลาดและลูกค้าสัมพันธ์ แผนกจำหน่ายให้บรรลุตามเป้าหมาย๕.๕ รองผู้อำนวยการฝ่ายผลิตหน้าที่ให้นโยบายและทิศทางในการวางแผนงานของฝ่ายผลิต กองการผลิตกองวิศวกรรมและเทคนิค กองควบคุมและพัฒนาคุณภาพ กำกับ ดูแล สั่งการ มอบหมาย ติดตามเร่งรัด ประเมินผลและสนับสนุนให้หน่วยงานในสังกัดสามารถดำเนินงานตามแผนและนโยบายขององค์กร๕.๕.๑ ฝ่ายผลิต มีหน้าที่ให้นโยบายและทิศทางในการวางแผนของหน่วยงานใต้บังคับบัญชาของฝ่ายผลิต โดยแบ่งส่วนงานออกเป็น ดังนี้๕.๕.๑.๑ กองการผลิต มีหน้าที่ควบคุม กำกับ ดูแล ติดตามแผนการดำเนินงานของแผนกการผลิต แผนกบรรจุและผลิตภัณฑ์ ให้บรรลุตามเป้าหมาย๕.๕.๑.๒ กองวิศวกรรมและเทคนิค มีหน้าที่ควบคุม กำกับ ดูแลติดตามแผนการดำเนินงานของแผนกไฟฟ้าและบำรุงรักษา แผนกไอน้ำและประปาให้บรรลุตามเป้าหมาย๕.๕.๑.๓ กองควบคุมและพัฒนาคุณภาพ มีหน้าที่ควบคุม กำกับ ดูแลติดตามแผนการดำเนินงานของแผนกวิเคราะห์และตรวจสอบคุณภาพการผลิต แผนกควบคุมคุณภาพแผนกสิ่งแวดล้อมให้บรรลุตามเป้าหมายข้อ ๖ สถานที่ติดต่อเพื่อขอรับข้อมูลข่าวสารขององค์การสุรากรมสรรพสามิต กระทรวงการคลัง คือ องค์การสุรากรมสรรพสามิต ตั้งอยู่เลขที่ ๖๗ หมู่ ๔ ตำบลปากน้ำ อำเภอบางคล้า จังหวัดฉะเชิงเทรา๒๔๑๑๐ โทรศัพท์ ๐ ๓๘๕๔ ๑๐๐๔-๕ โทรสาร ๐ ๓๘๕๔ ๑๐๐๑ และทางเว็บไซต์ www.liquor.or.thประกาศณ วันที่ ๑๐ มิถุนายน พ.ศ. ๒๕๕๘สมชาติวงศ์วัฒนศานต์ผู้อำนวยการองค์การสุราปริยานุช/ผู้จัดทำ๑๐ สิงหาคม๒๕๕๘นุสรา/ผู้ตรวจ๒ พฤศจิกายน๒๕๕๘[๑] ราชกิจจานุเบกษาเล่ม ๑๓๒/ตอนที่ ๗๗ ง/หน้า ๔๘/๖ สิงหาคม ๒๕๕๘